stanford-oval/wikipedia huggingface dataset:
บีตรูต
สรรพคุณทางยา

การคั้นน้ำบีตรูต ดื่มในช่วง 06.00-08.00 น. ก่อนรับประทานอาหารช่วยให้การไหลเวียนโลหิตไปเลี้ยงส่วนต่างๆของร่างกายดี เป็นยาระบาย ขับปัสสาวะ และช่วยให้เจริญอาหาร ดื่มก่อนนอนในช่วง 21.00-22.00 น.ช่วยบำรุงไต ถุงน้ำดี ล้างสารพิษ แก้เจ็บคอ ขับเสมหะ แก้ไอ ลดอาการบวมได้ดี
ประโยชน์อื่นๆ

สามารถใช้เป็นสีธรรมชาติผสมอาหาร นำมาดองเป็นน้ำส้มสายชู งานแกะสลักตบแต่งอาหาร การปรุงอาหาร เช่น สาคูไส้บีตรูต สลัดน้ำบีตรูต พาสตา ทำขนมบีตรูต พุดดิงนมสดบีตรูต เยลลี่บีตรูต ทำเครื่องดื่มแบบสมูทที หรือปั่นรวมกับผลไม้ชนิดอื่น เช่น องุ่น แคร์รอต เสาวรส เมลอน แตงโม แอปเปิล อื่น ๆ
การเลือกและเก็บรักษาบีตรูต

ควรเลือกหัวบีตรูตขนาดเล็ก เพราะมีเนื้อละเอียดและให้รสหวานกว่าหัวบีตรูตขนาดใหญ่ แต่ถ้ามีใบติดอยู่ ให้เลือกหัวบีตรูตที่ใบยังสด แล้วตัดใบให้เหลือก้าน 2-3 ซม. จากนั้นก็นำไปล้างให้สะอาด เก็บในถุงตาข่ายวางไว้ในที่ร่ม หรือในช่องแช่ผักมีการเก็บไว้ได้นานกว่า 14 วัน
แหล่งข้อมูลอื่น

เก็บถาวร 2012-09-01 ที่ เวย์แบ็กแมชชีน.เกษตรพอเพียง.คอม
เก็บถาวร 2016-03-09 ที่ เวย์แบ็กแมชชีน.ไร่ยิ้มเขียว เกษตรอินทรีย์
.น้ำบีตรูต(beetroot)ช่วยแรงดีและอึด [+EN]
หัวบีตรูต
ใบบีตรูต
สีแดงของเนื้อบีทรูท
บีตรูตต้นอ่อนในไร่
น้ำบีตรูต
ณัฐ ยนตรรักษ์

| ณัฐ ยนตรรักษ์ |
| --- | --- |
ชื่อเกิด: ณัฐ ยนตรรักษ์
เกิด: 6 ตุลาคม พ.ศ. 2497 (70 ปี) กรุงเทพมหานคร ประเทศไทย
แนวเพลง: ดนตรีคลาสสิก
อาชีพ: นักเปียโน นักประพันธ์เพลง
เครื่องดนตรี: เปียโน
ช่วงปี: พ.ศ. 2531–ปัจจุบัน
คู่สมรส: วงเดือน อินทราวุธ

เว็บไซต์: http://www.nat-studio.com
ณัฐ ยนตรรักษ์ (เกิด 6 ตุลาคม พ.ศ. 2497) เป็นนักเปียโนและนักประพันธ์เพลงที่มีชื่อเสียงของไทย มีผลงานการเล่นเป็นที่ยอมรับในระดับนานาชาติ เป็นผู้ได้รับรางวัลศิลปาธร สาขาคีตศิลป์ จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2549
ณัฐ ยนตรรักษ์ จบการศึกษาจากโรงเรียนกรุงเทพคริสเตียนวิทยาลัย เคยร่วมคณะนักร้องประสานเสียง BCC Boys' Choir จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย    เป็นนรุ่นที่ 15 ของจุฬาลงกรณ์มหาวิทยาลัย ( CU15 ) และไปศึกษาต่อด้านดนตรี ที่ Goldsmiths' College ประเทศอังกฤษ  และได้รับทุนศึกษาต่อด้านเปียโนที่มหาวิทยาลัยรีดดิง  สมรสกับวงเดือน อินทราวุธ (บุตรีในเจ้าดวงเดือน ณ เชียงใหม่ เจ้านายฝ่ายเหนือ) อดีตนักแสดงหญิง  มีบุตร 3 คนมีศักดิ์เป็นลุงของมินนี่ (นักร้อง)
ณัฐ มีผลงานแสดงดนตรีคลาสสิก และประพันธ์เพลงคลาสสิกที่นำเสนอความเป็นไทยไว้หลายเพลง รวมทั้งเพลง "สยามโซนาต้า" ที่แต่งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ทรงเจริญพระชนมพรรษา 72 พรรษา เมื่อ พ.ศ. 2542  ได้รับการยกย่องเป็นนักเปียโนฝีมือเลิศ (Piano Virtuoso)  เป็นนักเปียโนชาวไทยคนแรกที่ได้รับการประกาศเกียรติคุณเป็น  Steinway Artist  และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาคีตศิลป์ ประจำปี พ.ศ. 2549
ณัฐ ยนตรรักษ์ และภรรยา เป็นคริสเตียน  ปัจจุบันเปิดโรงเรียนสอนเปียโน ชื่อ ณัฐ สตูดิโอ ( Nat Studio )
ผลงานเปียโนโซนาตาของณัฐ ชื่อ "Glory to Our Great Kings" ซึ่งแสดงเป็นครั้งแรกในคอนเสิร์ตเฉลิมฉลองพระราชพิธีกาญจนาภิเษก ในปี พ.ศ. 2537 และได้รับการบรรเลงในงานประชุมสหประชาชาติที่นิวยอร์กในเดือนตุลาคม พ.ศ. 2538
อัลบั้มเพลง
อัลบั้ม : คนเดียวในดวงใจ (2526)
1. คนเดียวในดวงใจ
2. ฝันถึงเธอ
3. ทะเลชีวิต
4. ตาแสนกลม
5. ในฝัน
6. ดอกไม้
7. จันทร์เอ๋ย
8. ยวนย่าเหล่
9. ใครจะร้องไห้เพื่อฉัน
10. บัวขาว
ผลงานเพลงบรรเลง

อัลบั้ม พ-วงเดือน (2529)
อัลบั้ม เปียโนกับปลายนิ้ว (2531)
อัลบั้ม เงียบ ๆ คนเดียว (2535)
อัลบั้ม พักตรงนี้ (2535)
แหล่งข้อมูลอื่น

เว็บไซต์ โรงเรียน ณัฐ สตูดิโอ
| ด ค กผู้ได้รับรางวัลศิลปาธร |
| --- | --- |
ทัศนศิลป์:  เฉลิมชัย โฆษิตพิพัฒน์  พรชัย ใจมา  ชาติชาย ปุยเปีย  วสันต์ สิทธิเขตต์  ฤกษ์ฤทธิ์ ตีระวนิช  พินรี สัณฑ์พิทักษ์  อารยา ราษฎร์จำเริญสุข  สาครินทร์ เครืออ่อน  พัดยศ พุทธเจริญ  นาวิน ลาวัลย์ชัยกุล  สุรสีห์ กุศลวงศ์ 
วรรณศิลป์:  ชาติ กอบจิตติ  ศักดิ์ศิริ มีสมสืบ  วินทร์ เลียววาริณ  ศิริวร แก้วกาญจน์  ขจรฤทธิ์ รักษา  ไพวรินทร์ ขาวงาม  อรสม สุทธิสาคร  เสน่ห์ สังข์สุข  เรวัตร์ พันธุ์พิพัฒน์  ปราบดา หยุ่น 
คีตศิลป์:  ดนู ฮันตระกูล  บัณฑิต อึ้งรังษี  ณัฐ ยนตรรักษ์  ณรงค์ ปรางค์เจริญ  ณรงค์ฤทธิ์ ธรรมบุตร  เด่น อยู่ประเสริฐ  ชัยยุทธ โตสง่า  วานิช โปตะวณิช 
ภาพยนตร์:  เป็นเอก รัตนเรือง  อภิชาติพงศ์ วีระเศรษฐกุล  วิศิษฏ์ ศาสนเที่ยง  ธัญสก พันสิทธิวรกุล  นนทรีย์ นิมิบุตร  พิมพกา โตวิระ  อาทิตย์ อัสสรัตน์  คงเดช จาตุรันต์รัศมี 
ศิลปะการแสดง:  ประดิษฐ ปราสาททอง  มานพ มีจำรัส  พิเชษฐ์ กลั่นชื่น  นิมิตร พิพิธกุล  สินีนาฎ เกษประไพ  ชนประคัลภ์ จันทร์เรือง  นิกร แซ่ตั้ง  จารุนันท์ พันธชาติ 
ออกแบบเชิงสร้างสรรค์:  สมพิศ ฟูสกุล  สมชาย จงแสง  กุลภัทร์ ยันตรศาสตร์  เอกรัตน์ วงศ์จริต  ปริญญา โรจน์อารยานนท์  วศินบุรี สุพานิชวรภาชน์  ชัยยุทธ พลายเพ็ชร์ 
สถาปัตยกรรม:  ปฐมา หรุ่นรักวิทย์  สุริยะ อัมพันศิริรัตน์ 
มัณฑนศิลป์:  วิฑูรย์ คุณาลังการ 
เรขศิลป์:  ประชา สุวีรานนท์  ไพโรจน์ ธีระประภา 
รางวัลศิลปาธรกิตติคุณ:  สมเถา สุจริตกุล  ไสยาสน์ เสมาเงิน  สุวรรณ คงขุนเทียน  บรูซ แกสตัน
เรณู จีนเจริญ

| เรณู จีนเจริญ |
| --- | --- |
เกิด: 7 ธันวาคม พ.ศ. 2481 กรุงเทพมหานคร
เสียชีวิต: 19 ตุลาคม พ.ศ. 2557 (75 ปี)
อาชีพ: นาฏศิลป์ ครูสอนนาฏศิลป์ไทย
ปีที่แสดง: พ.ศ. 2500 - 2557
สังกัด: กรมศิลปากร กระทรวงวัฒนธรรม
เรณู จีนเจริญ (ณู - Mrs. Renu Cheencharoen) เกิดวันพุธที่ 7 ธันวาคม พ.ศ. 2481 (85 ปี) ถึงแก่กรรมเมื่อวันที่ 19 ตุลาคม 2557 สิริอายุ 75 ปี 10 เดือน เป็นศิลปินกรมศิลปากร มีความเชี่ยวชาญในละครดึกดำบรรพ์ ละครร้อง และละครในเป็นต้น ผลงานการแสดงที่สำคัญหลายอย่าง อาทิเช่น นางวาทินในละครเรื่องสามัคคีเภท นางจันทร์สุดาในละครดึกดำบรรพ์ เรื่องหลวิชัย-คาวี นางจันท์ ในละครเรื่องสังข์ทอง มะเดหวีในละครเรื่องอิเหนา เป็นต้น
ประวัติ

นางเรณู จีนเจริญ เป็นบุตรของนายพิษณุ แช่มบางและนางบุญยืน แช่มบาง (พุกกะมาน)สมรสกับ นายจารุวัฒน์ จีนเจริญ มีบุตร-ธิดาด้วยกัน 3 คน คือ นางเครือมาศ โพธิ์ทอง  น.ส. บุษบรรณ จีนเจริญ           และนายณัฐวุฒิ จีนเจริญ
นางเรณู จีนเจริญ จบจาก วิทยาลัยนาฏศิลปเมื่อปีพ.ศ. 2504 วิชาเอก นาฏศิลปละคร (นาง)
ประวัติการรับราชการ

เริ่มเข้ารับราชการเมื่อวันที่ 1 พฤษภาคม พุทธศักราช 2502 ตำแหน่งศิลปินศิลปินจัตวา (วิสามัญชั่วคราว) แผนกนาฎศิลป กองการสังคีต กรมศิลปากร
พุทธศักราช 2520 ถึง พุทธศักราช 2523    ปฏิบัติงานในตำแหน่งหัวหน้างานเครื่องแต่งกาย
พุทธศักราช 2523 ถึง พุทธศักราช 2530    ปฏิบัติงานในตำแหน่งหัวหน้างานนาฏศิลป กองการสังคีต กรมศิลปากร
พุทธศักราช 2534 - พุทธศักราช 2538    ปฏิบัติงานหัวหน้างานนาฏศิลป กองการสังคีต กรมศิลปากร
ปัจจุบันดำรงตำแหน่ง ผู้เชี่ยวชาญนาฏศิลป์ไทย สำนักการสังคีต กรมศิลปากร
เครื่องราชอิสริยาภรณ์ชั้นสูงสุดที่ได้รับคือ ทช. ทม.
ประสบการณ์ด้านการแสดง > การฝึกหัดและการออกแสดง

ได้รับการถ่ายทอดการแสดงในบทบาทตัวนางกับผู้ทรงวคุณวุฒิด้านการแสดงหลายท่าน อาทิ ท่านผู้หญิงแผ้ว สนิทวงศ์ เสนี อาจารย์จำเรียง พุธประดับ ศิลปินแห่งชาติ ด้านนาฏศิลปไทย  คุณครูเจริญจิต ภัทรเสวี และคุณครูเฉลย ศุขะวณิช เป็นต้น
เป็นผู้แสดงละคร และการแสดงพื้นเมือง  ให้ประชาชนทั้งชาวไทยและชาวต่างประเทศชม ณ โรงละครศิลปากร โรงละครแห่งชาติ ทำเนียบรัฐบาล และไปเผยแพร่ผลงานทางด้านการแสดงในต่างประเทศหลายครั้ง ปัจจุบัน ปฏิบัติหน้าที่ในฐานะผู้ชำนาญการพิเศษด้านนาฏศิลปไทยเฉพาะด้าน เช่น นาง การอนุรักษ์ท่ารำโบราณ ละครดึกดำบรรพ์ ละครร้อง การละเล่นพื้นเมืองซึ่งมีลักษณะพิเศษเฉพาะ คิดค้นและประดิษฐ์ท่ารำในการแสดงโขน ละคร กำกับการแสดงและฝึกสอนศิลปินรุ่นใหม่ รวมทั้งให้คำปรึกษา แนะนำความถูกต้องในการแสดงตามลักษณะนาฏศิลปไทยให้แก่นาฏศิลปินและผู้ที่เกี่ยวข้อง และถ่ายทอดวิชานาฏศิลปไทยให้ศิลปินสมัครเล่นบ้านปลายเนินมาตั้งแต่ปี 2509
ประสบการณ์ด้านการแสดง > หน้าที่อื่นๆที่ได้รับมอบหมาย

อนุกรรมการ “ มูลนิธินริศรานุวัติวงศ์ ”
อนุกรรมการ “ มูลนิธิสิรินธร ”
อนุกรรมการ “ มูลนิธิสังคีตสายใจไทย ”
วิทยากรผู้บรรยายให้ข้าราชการของกระทรวงการต่างประเทศ และทูตทางการทหารที่จะต้องเดินทางไปปฏิบัติราชการในต่างประเทศ เรื่อง “ สังคมและวัฒนธรรมไทย ” ณ กระทรวงการต่างประเทศ
อนุกรรมการจัดงานมหกรรมวัฒนธรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในวโรกาสมหามงคลเฉลิมพระชนมพรรษา 5 รอบ ระหว่างวันที่ 18-24 เมษายน 2535 ณ บริเวณท้องสนามหลวง
คณะทำงานฝ่ายบรรเลงและจัดการแสดงในงานพระราชพิธีถวายพระเพลิงพระบรมศพ สมเด็จพระศรีนครินราบรมราชชนนี
ที่ปรึกษาและครูผู้ฝึกสอนนาฎศิลปไทยให้คณาจารย์และนิสิตคณะครุศาสตร์ อักษรศาสตร์ จุฬาลงกรณ์มหาวิทยาลัย และคณะแพทย์ พยาบาล แผนกอายุรกรรมศาสตร์ โรงพยาบาลศิริราช พร้อมทั้งผู้แสดงกิติมหศักดิ์ เนื่องในการจัดงาน “ วันมหิดล ”
ผู้กำกับการแสดง เนื่องในงานเฉลิมพระเกียรติพระบาทสมเด็จพระเจ้าอยู่หัว ฉลองสิริราชสมบัติครบ 50 ปี วันที่ 21 มิถุนายน 2539 ณ มหาวิทยาศิลปากร
ผู้ช่วยอำนวยการแสดง ในงานนิทรรศการพระราชพิธีกาญจนาภิเษก ณ ท้องสนามหลวง
แทมมารีน ธนสุกาญจน์

| --- | --- |
แทมมารีนในการแข่งยูเอส โอเพน ค.ศ. 2011
ประเทศ (กีฬา):  ไทย
ถิ่นพำนัก: กรุงเทพมหานคร, ประเทศไทย
วันเกิด: 24 พฤษภาคม พ.ศ. 2520 (47 ปี) ลอสแอนเจลิส​, สหรัฐอเมริกา​
ส่วนสูง: 1.65 m (5 ft 5 in)
เทิร์นโปร: พ.ศ. 2537
ถอนตัว: พ.ศ. 2559
การเล่น: ขวา; แบ็กแฮนด์สองมือ
เงินรางวัล: US$ 3,488,278
เดี่ยว
สถิติอาชีพ: 534–416
รายการอาชีพที่ชนะ: 4 WTA, 14 ITF
อันดับสูงสุด: อันดับ 19 (13 พฤษภาคม 2545)
อันดับปัจจุบัน: อันดับ 426 (17 มีนาคม 2557)
ผลแกรนด์สแลมเดี่ยว
ออสเตรเลียนโอเพน: 4R (1998)
เฟรนช์โอเพน: 3R (2002)
วิมเบิลดัน: QF (2008)
ยูเอสโอเพน: 4R (2003)
การแข่งขันอื่น ๆ
Olympic Games: 2R (2000)
คู่
สถิติอาชีพ: 279–246
รายการอาชีพที่ชนะ: 8 WTA, 7 ITF
อันดับสูงสุด: อันดับ 15 (13 กันยายน 2004)
อันดับปัจจุบัน: อันดับ 70 (17 มีนาคม 2014)
ผลแกรนด์สแลมคู่
ออสเตรเลียนโอเพน: 3R (2000)
เฟรนช์โอเพน: 3R (2012)
วิมเบิลดัน: SF (2011)
ยูเอสโอเพน: QF (2004)
การแข่งขันคู่อื่น ๆ
Olympic Games: QF (1996, 2000)
คู่ผสม
รายการอาชีพที่ชนะ: 0
ผลแกรนด์สแลมคู่ผสม
Wimbledon: 2R (2009)
การแข่งขันแบบทีม
Hopman Cup: F (2000)
อัปเดตล่าสุดเมื่อ: 27 มีนาคม 2014
| เหรียญรางวัล> เทนนิส​.ตัวแทนของ  ไทย.เอเชียนเกมส์ |
| --- | --- | --- |
|  | 2014 อินช็อน | หญิงคู่ |
|  | 2010 กว่างโจว | ทีมหญิง |
|  | 2010 กว่างโจว | คู่ผสม |
|  | 2002 ปูซาน | หญิงเดี่ยว |
|  | 1998 กรุงเทพฯ | หญิงเดี่ยว |
| เหรียญรางวัล> เทนนิส.ตัวแทนของ  ไทย.ซีเกมส์ |
| --- | --- | --- |
|  | 2019 ฟิลิปปินส์ | หญิงคู่ |
|  | 2019 ฟิลิปปินส์ | คู่ผสม |
|  | 2009 เวียงจันทน์ | หญิงคู่ |
|  | 2009 เวียงจันทน์ | คู่ผสม |
|  | 2007 นครราชสีมา | หญิงคู่ |
|  | 2007 นครราชสีมา | คู่ผสม |
| แทมมารีน ธนสุกาญจน์> ยศที่ได้รับการแต่งตั้ง |
| --- | --- |
รับใช้:  ไทย
สังกัด: สำนักงานตำรวจแห่งชาติ (ไทย)
ยศ:  ร้อยตำรวจเอกหญิง

ร้อยตำรวจเอกหญิง แทมมารีน ธนสุกาญจน์ (โรมัน: Tamarine Tanasugarn; ชื่อเล่น: แทมมี่; เกิด: 24 พฤษภาคม 2520 — ) เป็นอดีตนักเทนนิสหญิงมือ 1 ของไทย และเคยมีอันดับโลกสูงสุดอันดับ 19 เมื่อวันที่ 13 พฤษภาคม พ.ศ. 2545 และประเภทคู่อันดับโลกสูงสุด อันดับ 15 เมื่อวันที่ 13 กันยายน พ.ศ. 2547
สถิติการแข่งขันอาชีพ > ประเภทเดี่ยว > ระดับดับเบิลยูทีเอทัวร์ > ชนะเลิศ (4)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | คู่แข่งในรอบชิง | ผลการแข่งขัน |
| 1. | 9 กุมภาพันธ์ 2546 |  ไฮเดอราบัด, อินเดีย | คอนกรีต | $140K |  ไอโรดา ตุลยากาโนวา | 6–4, 6–4 |
| 2. | 21 มิถุนายน 2551 |  เฮอร์โตเกนบอช, เนเธอร์แลนด์ | หญ้า | Euro370K |  ดินารา ซาฟินา | 7–5, 6–3 |
| 3. | 20 มิถุนายน 2552 |  เฮอร์โตเกนบอช, เนเธอร์แลนด์ (2) | หญ้า | $220K |  ยานีนา วิคเมเยอร์ | 6–3, 7–5 |
| 4. | 17 ตุลาคม 2553 |  โอซากา, ญี่ปุ่น | คอนกรีต | $220K |  คิมิโกะ ดาเตะ ครุมม์ | 7–5, 6–7(4), 6–1 |
สถิติการแข่งขันอาชีพ > ประเภทเดี่ยว > ระดับดับเบิลยูทีเอทัวร์ > รองชนะเลิศ (7)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | คู่แข่งในรอบชิง | ผลการแข่งขัน |
| 1. | 24 พฤศจิกายน 2539 |  พัทยา, ไทย | คอนกรีต | $107.5K |  รูซานดรา ดราโกเมียร์ | 7-6(4), 6–4 |
| 2. | 18 มิถุนายน 2543 |  เบอร์มิงแฮม, สหราชอาณาจักร | หญ้า | $170K |  ลิซา เรย์มอนด์ | 6–2, 6–7 (7), 6–4 |
| 3. | 7 ตุลาคม 2544 |  โตเกียว, ญี่ปุ่น | คอนกรีต | $170K |  โมนิกา เซเลส | 6–3, 6–2 |
| 4. | 13 มกราคม 2545 |  แคนเบอร์รา, ออสเตรเลีย | คอนกรีต | $110K |  แอนนา สแมชโนวา | 7–5, 7–6(2) |
| 5. | 17 กุมภาพันธ์ 2545 |  โดฮา, กาตาร์ | คอนกรีต | $170K |  โมนิกา เซเลส | 7–6(6), 6–3 |
| 6. | 15 ตุลาคม 2549 |  กรุงเทพฯ, ไทย | คอนกรีต | $200K |  วาเนีย คิง | 2–6, 6–4, 6–4 |
| 7. | 14 กุมภาพันธ์ 2553 |  พัทยา, ไทย (2) | คอนกรีต | $220K |  เวรา ซโวนาเรวา | 6–4, 6–4 |
สถิติการแข่งขันอาชีพ > ประเภทเดี่ยว > ระดับไอทีเอฟ > ชนะเลิศ (11)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | คู่แข่งในรอบชิง | ผลการแข่งขัน |
| 1. | 12 ธันวาคม 2536 |  มะนิลา, ฟิลิปปินส์ | คอนกรีต | $10K |  Ju-Yeon Choi | 6-2, 6-3 |
| 2. | 10 มีนาคม 2539 |  วอร์นามบูล, ออสเตรเลีย | หญ้า | $10K |  Jane Taylor | 6-4, 6-1 |
| 3. | 24 มีนาคม 2539 |  โวดองกา, ออสเตรเลีย | หญ้า | $10K |  Kristine Kunce | 4-6, 6-4, 7-6(5) |
| 4. | 3 พฤศจิกายน 2539 |  ซะงะ, ญี่ปุ่น | หญ้า | $25K |  Kazue Takuma | 6-4, 6-1 |
| 5. | 8 มิถุนายน 2540 |  เซอร์บิตัน, สหราชอาณาจักร | หญ้า | $25K |  Aleksandra Olsza | 5-7, 7-6(5), 5-0 (ret.) |
| 6. | 7 มิถุนายน 2542 |  เซอร์บิตัน, สหราชอาณาจักร (2) | หญ้า | $25K |  Surina de Beer | 6-4, 5-7, 6-2 |
| 7. | 10 ตุลาคม 2542 |  ซะงะ, ญี่ปุ่น (2) | หญ้า | $25K |  Vanessa Webb | 6-3, 6-3 |
| 8. | 7 พฤษภาคม 2543 |  กิฟุ, ญี่ปุ่น | หญ้า | $50K |  ชิโนบุ อาซาโกเอะ | 7-5, 6-4 |
| 9. | 13 พฤศจิกายน 2548 |  เซินเจิ้น, จีน | คอนกรีต | $50K |  Miho Saeki | 6-2, 6-4 |
| 10. | 5 พฤศจิกายน 2549 |  เซี่ยงไฮ้, จีน | คอนกรีต | $50K |  อัคกุล อมานมูราโดวา | 6-3, 6-3 |
| 11. | 4 พฤษภาคม 2551 |  กิฟุ, ญี่ปุ่น (2) | หญ้า | $50K |  คิมิโกะ ดาเตะ ครุมม์ | 4-6, 7-5, 6-2 |
สถิติการแข่งขันอาชีพ > ประเภทเดี่ยว > ระดับไอทีเอฟ > รองชนะเลิศ (6)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | คู่แข่งในรอบชิง | ผลการแข่งขัน |
| 1. | 16 สิงหาคม 2535 |  ไทเป, ไต้หวัน | คอนกรีต | $10K |  Park Sung-hee | 6-3, 6-1 |
| 2. | 17 มีนาคม 2539 |  แคนเบอร์รา, แคนาดา | หญ้า | $10K |  Kristine Kunce | 6-4, 6-0 |
| 3. | 31 มีนาคม 2539 |  นิวเซาท์เวลส์, ออสเตรเลีย | หญ้า | $10K |  Kristine Kunce | 6-2, 6-1 |
| 4. | 11 สิงหาคม 2539 |  จาการ์ตา, อินโดนีเซีย | คอนกรีต | $50K |  Ludmilla Varmuza | 6-2, 6-4 |
| 5. | 3 ตุลาคม 2542 |  โซล, เกาหลีใต้ | คอนกรีต | $50K |  ไอโรดา ตุลยากาโนวา | 6-0, 6-2 |
| 6. | 11 มิถุนายน 2543 |  เซอร์บิตัน, สหราชอาณาจักร | หญ้า | $25K |  Louise Latimer | 7-5, 6-3 |
สถิติการแข่งขันอาชีพ > ประเภทคู่ > ระดับดับเบิลยูทีเอทัวร์ > ชนะเลิศ (7)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | จับคู่กับ | คู่แข่งในรอบชิง | ผลการแข่งขัน |
| 1. | 11 มกราคม 2541 |  โอคแลนด์, นิวซีแลนด์ | คอนกรีต | $107.5K |  Nana Miyagi |  Julie Halard-Decugis    Janette Husarova | 7-6(1), 6-4 |
| 2. | 22 ตุลาคม 2543 |  เซี่ยงไฮ้, จีน | คอนกรีต | $140K |  Lilia Osterloh |  Rita Grande    Meghann Shaughnessy | 7-5, 6-1 |
| 3. | 24 กันยายน 2544 |  บาหลี, อินโดนีเซีย | คอนกรีต | $170K |  Evie Dominikovic |  Janet Lee    Wynne Prakusya | 6-7(4), 6-2, 6-3 |
| 4. | 5 ตุลาคม 2546 |  โตเกียว, ญี่ปุ่น | คอนกรีต | $170K |  มาเรีย ชาราโปวา |  Ashley Harkleroad    Ansley Cargill | 7-6(1), 6-0 |
| 5. | 26 ตุลาคม 2546 |  ลักเซมเบิร์ก | คอนกรีต (i) | $225K |  มาเรีย ชาราโปวา | แม่แบบ:Country data เยอรมัน Marlene Weingartner    Elena Tatarkova | 6-1, 6-4 |
| 6. | 15 กุมภาพันธ์ 2552 |  พัทยา, ไทย | คอนกรีต | $220K |  ยาโรสลาวา ชเวโดวา |  Yulia Beygelzimer    วิทาเลีย เดียตเชนโก | 6–3, 6–2 |
| 7. | 14 กุมภาพันธ์ 2553 |  พัทยา, ไทย (2) | คอนกรีต | $220K |  มารินา อิราโควิช |  แอนนา ชัคเวทัดเซ    เคซเนีย เพอร์วัค | 7–5, 6–1 |
สถิติการแข่งขันอาชีพ > ประเภทคู่ > ระดับดับเบิลยูทีเอทัวร์ > รองชนะเลิศ (6)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | จับคู่กับ | คู่แข่งในรอบชิง | ผลการแข่งขัน |
| 1. | 16 สิงหาคม 2541 |  ลอสแอนเจลิส, สหรัฐอเมริกา | คอนกรีต | $450K |  Elena Tatarkova |  มาร์ตินา ฮิงกิส    Natasha Zvereva | 6-4, 6-2 |
| 2. | 27 กุมภาพันธ์ 2543 |  โอคลาโฮมา, สหรัฐอเมริกา | คอนกรีต | $170K |  Elena Tatarkova |  Kimberly Po-Messerli    Corina Morariu | 6-4, 4-6, 6-2 |
| 3. | 14 ตุลาคม 2544 |  เซี่ยงไฮ้, จีน | คอนกรีต | $140K |  Evie Dominikovic |  Lenka Nemeckova    ลีเซล ฮูเบอร์ | 6-0, 7-5 |
| 4. | 21 กันยายน 2546 |  เซี่ยงไฮ้, จีน (2) | คอนกรีต | $585K |  ไอ ซูกิยามา |  Emilie Loit    Nicole Pratt | 6-3, 6-3 |
| 5. | 8 สิงหาคม 2547 |  มอนทรีออล, แคนาดา | คอนกรีต | $1300K |  ลีเซล ฮูเบอร์ |  ไอ ซูกิยามา    ชิโนบุ อาซาโกเอะ | 6-0, 6-3 |
| 6. | 2 พฤศจิกายน 2551 |  เกแบ็ก, แคนาดา | คอนกรีต (i) | $140K |  จิลล์ เครย์บาส | แม่แบบ:Country data เยอรมัน แอนนา เลนา กรอนเฟลด์    วาเนีย คิง | 7-6(3), 6-4 |
สถิติการแข่งขันอาชีพ > ประเภทคู่ > ระดับไอทีเอฟ > ชนะเลิศ (3)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | จับคู่กับ | คู่แข่งในรอบชิง | ผลการแข่งขัน |
| 1. | 24 กันยายน 2538 |  สมุทรปราการ, ไทย | คอนกรีต | $10K |  เบญจมาศ แสงอร่าม |  Agustine Limanto    Maria Widyadharma | 7-5, 1-6, 6-4 |
| 2. | 3 พฤศจิกายน 2539 |  ซะงะ, ญี่ปุ่น | หญ้า | $25K |  Danielle Jones |  Hiroko Mochizuki    Yuka Tanaka | 6-2, 6-3 |
| 3. | 28 พฤษภาคม 2549 |  ปักกิ่ง, จีน | คอนกรีต | $50K |  ชวง เชีย จุง |  Nina Bratchikova    Liga Dekmeijere | 4-6, 6-2, 6-3 |
สถิติการแข่งขันอาชีพ > ประเภทคู่ > ระดับไอทีเอฟ > รองชนะเลิศ (4)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ, ประเทศ | พื้นสนาม | รางวัล | จับคู่กับ | คู่แข่งในรอบชิง | ผลการแข่งขัน |
| 1. | 7 กุมภาพันธ์ 2536 |  บันดาร์เซอรีเบอกาวัน, บรูไน | คอนกรีต | $10K |  วราลี สุรีพงษ์ |  Romana Tedhakusuma    Suzanna Wibowo | 6-3, 6-1 |
| 2. | 25 กันยายน 2537 |  หาดใหญ่, ไทย | คอนกรีต | $10K |  ศศิธร ตั้งเที่ยงกุล |  สุวิมล ดวงจันทร์    พิมพิศมัย กาญสุทธิ | 6-3, 7-5 |
| 3. | 3 ตุลาคม 2542 |  โซล, เกาหลีใต้ | คอนกรีต | $50K |  Park Sung-hee |  Kim Eun-Ha    Catherine Barclay-Reitz | 4-6, 6-4, 6-2 |
| 4. | 11 มิถุนายน 2549 |  เซอร์บิตัน, สหราชอาณาจักร | หญ้า | $25K |  Hsieh Su-wei |  Trudi Musgrave    เคซีย์ เดลลัคคัว | 6-3, 6-3 |
การเอาชนะนักเทนนิส 10 อันดับแรกของโลก

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| อันดับ1 | ปี | รายการ, ประเทศ | พื้นสนาม | คู่แข่งขัน | อันดับ2 | รอบที่พบกัน | ผลการแข่งขัน |
| 44 | 2541 |  ออสเตรเลียนโอเพน, เมลเบิร์น, ออสเตรเลีย | คอนกรีต |  อีวา มาโยลี | 6 | รอบ 3 | 6-2, 6-0 |
| 33 | 2544 |  อีสต์บอร์น, สหราชอาณาจักร | หญ้า |  นาตาลี โทซีอา | 10 |  ? | 6-7(1), 7-6(3), 6-3 |
| 31 | 2544 |  วิมเบิลดัน, ลอนดอน, สหราชอาณาจักร | หญ้า |  อเมลี มัวเรสโม | 6 | รอบ 3 | 6-4, 6-4 |
| 39 | 2546 |  ยูเอสโอเพน, นิวยอร์ก, สหรัฐอเมริกา | คอนกรีต |  ดาเนียลา ฮันตูโชวา | 9 | รอบ 3 | 6-2, 6-4 |
| 85 | 2551 |  เฮอร์โตเกนบอช, เนเธอร์แลนด์ | หญ้า |  ดินารา ซาฟินา | 6   | รอบชิงชนะเลิศ | 7-5, 6-3 |
| 60 | 2551 |  วิมเบิลดัน, ลอนดอน, สหราชอาณาจักร | หญ้า |  เยเลนา แยนโควิช | 3 | รอบ 4 | 6-3, 6-2 |
| 47 | 2552 |  เฮอร์โตเกนบอช, เนเธอร์แลนด์ | หญ้า |  ดินารา ซาฟินา | 1 | รอบรองชนะเลิศ | 7-5, 7-5 |
1 อันดับโลกของ แทมมารีน ธนสุกาญจน์ ในขณะนั้น
2 อันดับโลกของคู่แข่งขันในขณะนั้น
ตารางสถิติการแข่งขันอาชีพประเภทเดี่ยวในรายการสำคัญ > ผลงานพิธีกร

โทรทัศน์
พ.ศ. 25 : ทุกวัน เวลา น.-น. ทางช่อง () ร่วมกับ
ออนไลน์
พ.ศ. 25 : ทางช่อง YouTube:Tamarine Channel
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2545 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

สถิติ จาก WTA Tour เก็บถาวร 2006-12-22 ที่ เวย์แบ็กแมชชีน
Jiro's Tennis Homepage เก็บถาวร 2006-11-07 ที่ เวย์แบ็กแมชชีน
เว็บไซต์จัดทำโดย แฟนเทนนิส
เคน ดาเหลา

| เคน ดาเหลาจ> ม. |
| --- | --- |
ลีลาการฟ้อนของหมอลำเคนฮุด
สารนิเทศภูมิหลัง
ชื่อเกิด: เคน ดาเหลา
ชื่ออื่น: หมอลำเคนฮุด
เกิด: 3 เมษายน พ.ศ. 2473
จุดกำเนิด:  จังหวัดอุบลราชธานี ประเทศไทย
เสียชีวิต: 9 ตุลาคม พ.ศ. 2557 (84 ปี)
บิดา: โอ๋ ดาเหลา
มารดา: จันทร์แดง ดาเหลา
คู่สมรส: เบ็ญ คำไม   พูนทรัพย์ ผาลา   คำภา ฤทธิทิศ   บุญเพ็ง ไฝผิวชัย
บุตร: 10 คน
อาชีพ: ศิลปินพื้นบ้าน นักร้องหมอลำ
ผลงานเด่น: ลำกลอนแตงสังหารสาว ฯลฯ
รางวัล
ศิลปินแห่งชาติ: พ.ศ. 2534 - สาขาศิลปะการแสดง (หมอลำ)
เคน ดาเหลา มีฉายาทางหมอลำกลอนว่า หมอลำเคนฮุด ปรมาจารย์ผู้มีความสามารถโดนเด่นด้านหมอลำกลอนแห่งภาคอีสานของประเทศไทย เกิดเมื่อวันพฤหัสบดี ที่ 3 เมษายน พ.ศ. 2473 ปีมะเมีย ที่บ้านหนองเต่า ตำบลเป้า อำเภอตระการพืชผล จังหวัดอุบลราชธานี (ปัจจุบันคือตำบลหนองเต่า) เป็นบุตรของโอ๋ ดาเหลา และจันทร์แดง ดาเหลา มีพี่น้องรวม 7 คน เป็นชาย 3 คน เป็นหญิง 4 คน
ชีวิตวัยเยาว์

พ.ศ. 2483 เมื่อสำเร็จการศึกษาชั้นประถมศึกษาชั้นปีที่ 4 จากโรงเรียนวัดบ้านหนองเต่า ตำบลเป้า อำเภอตระการพืชผล จังหวัดอุบลราชธานี ได้ออกมาทำนาทำไร่ช่วยบิดามารดา แต่ด้วยความสนใจในการแสดงพื้นบ้านอีสานคือหมอลำที่มีอยู่ในตัว ประกอบกับเป็นผู้มีแววศิลปินมาตั้งแต่เด็กๆ จึงได้เริ่มหัดลำ ลิเกพื้นบ้าน และหนังประโมทัยด้วยตนเอง
ชีวิตครอบครัว

เคน ดาเหลา ได้ประกอบอาชีพทางด้านศิลปินด้วยการแสดงหมอลำเพียงอย่างเดียว จนประสบผลสำเร็จในด้านชื่อเสียง และมีฐานะทางเศรษฐกิจที่ดีพอสมควร จนสามารถสนับสนุนให้บุตรธิดาได้รับการศึกษาในระดับสูงๆ และประกอบอาชีพอย่างมั่นคงได้ หมอลำเคน ดาเหลา มีภรรยา และบุตรธิดา ดังนี้
นางเบ็ญ คำไม มีบุตรธิดาร่วมกัน 3 คน
นางพูนทรัพย์ ผาลา มีบุตรร่วมกัน 1 คน
นางคำภา ฤทธิทิศ มีบุตรธิดาร่วมกัน 6 คน
นางบุญเพ็ง ไฝผิวชัย ศิลปินแห่งชาติ สาขาศิลปะการแสดง (หมอลำ) พ.ศ. 2540 ไม่มีบุตรธิดาร่วมกัน อาศัยอยู่บ้านเลขที่ 528/155 หมู่บ้านแก่นทองธานี ต.บ้านเป็ด อำเภอเมืองขอนแก่น จังหวัดขอนแก่น
การทำงานหมอลำ

พ.ศ. 2489 ได้เกิดโรคระบาดขึ้นในหมู่บ้านคือ โรคผีดาษ หรือ โรคไข้ทรพิษ ระบาดไปทั่วหมู่บ้านในอีสานผู้คนล้มตายมาก ชาวบ้านจึงแยกย้ายกันไปอยู่ตามทุ่งนา ไม่มีการพบปะกันเท่าที่ควร เคน ดาเหลา ก็ได้ไปอาศัยอยู่ที่ทุ่งนาของตน และใช้เวลาว่างนอนท่องกลอนลำเล่น โดยอาศัยการได้สัมผัสจดจำ ลีลาการแสดงและท่องกลอนที่จดจำมาจากหมอลำคง ดาเหลา ซึ่งเป็นพี่ชาย และเป็นหมอลำที่กำลังมีชื่อเสียงในละแวกบ้านของตน และได้ยึดลีลาท่าทางการแสดงและกลอนลำของพี่ชายเป็นหลักในการฝึก จนสามารถลำเองได้โดยไม่มีครูสอนให้
พ.ศ. 2491 หมอลำคง ดาเหลา ผู้เป็นพี่ชายได้เสียชีวิตลงอย่างกระทันหัน จึงได้นำกลอนลำที่ผู้เป็นพี่ชายได้จดบันทึกเอาไว้มาหัดท่องจนสามารถจดจำได้ เมื่อมีการแสดงจึงถูกนำขึ้นเป็นหมอลำแสดงแทนพี่ชายของตน และสามารถแสดงหมอลำกลอนได้เป็นอย่างดี จนได้รับความนิยมในหมู่ชาวอีสานอย่างรวดเร็ว
พ.ศ. 2500 เคน ดาเหลา ได้เริ่มหัดแต่งกลอนลำได้เอง โดยอาศัยวิธีการแต่งตามประสบการณ์ในการลำ และศึกษาค้นคว้าเพิ่มเติมตามแหล่งความรู้ต่างๆ ที่พอจะหาได้ จนสามารถแต่งกลอนเพื่อใช้ลำเอง และลูกศิษย์ได้ใช้ลำมากมาย กลอนลำที่ท่านแต่งจะมีลีลาและจังหวะที่แปลกไปจากกลอนลำของหมอลำอื่นๆ ในด้านเนื้อหาที่หลากหลาย เช่น ในด้านศาสนา ขนบธรรมเนียมประเพณีอีสาน ประวัติศาสตร์ นิทาน กลอนลำ แบบตลก กลอนลำเบ็ดเตล็ด เป็นต้น นอกจากนี้ยังได้นำเอาสำนวนภาษาอีสาน หรือสำนวนผญาอีสานมาแทรกไว้ในกลอนได้อย่างดียิ่ง จึงทำให้กลอนลำมีเนื้อหาสาระ สัมผัสคล้องจองที่ดี และมีภาษาที่ลึกซึ้งกินใจแก่ผู้ฟังเป็นอย่างยิ่ง กลอนลำได้สอดแทรกด้านเนื้อหาสาระ และสัมผัสตามรูปแบบการประพันธ์ โดยอาศัยประสบการณ์ในการลำและกลอนลำของครูที่ใช้ลำมาเป็นแบบอย่าง นอกจากนี้ยังเป็นผู้ที่ติดตามข่าวสารเหตุการณ์บ้านเมืองอยู่มิได้ขาด จึงทำให้ผลงานการแต่งกลอนลำของท่าน มีความสัมพันธ์กับสภาพทางสังคมที่เปลี่ยนแปลงไปเป็นอย่างดี
พ.ศ. 2509 เคน ดาเหลา ได้ก่อตั้งโรงเรียนหมอลำที่บ้านหนองเต่า ตำบลเป้า อำเภอตระการพืชผล และสำนักงานหมอลำ (ข้างวัดแจ้ง) อำเภอเมืองอุบลราชธานี จังหวัดอุบลราชธานี และมีลูกศิษย์เดินทางเข้ามาเล่าเรียนเป็นจำนวนมากจนมีชื่อเสียงโด่งดัง อาทิ ทองเจริญ ดาเหลา (บุตรชายของหมอลำคง ดาเหลา) ฉวีวรรณ ดำเนิน และบุญช่วง เด่นดวง เป็นต้น
ต่อมาเคน ดาเหลา ได้เปิดสำนักงานหมอลำร่วมกับหมอลำคำภา ฤทธิทิศ ที่ตำบลหนองบัว อำเภอเมืองอุดรธานี จังหวัดอุดรธานี ลูกศิษย์ที่เดินทางเข้ามาเล่าเรียนในยุคนี้มีบุญเสริม เพ็ญศรี อำพัน สร้อยสังวาลย์ และทองศรี ศรีรักษ์ เป็นต้น
พ.ศ. 2527 มูลนิธิญี่ปุ่น (The Japan Foundation) และบริษัทการกระจายเสียงและแพร่ภาพแห่งญี่ปุ่น (Japan Broadcasting Corporation) ร่วมกับมหาวิทยาลัยศรีนครินทรวิโรฒ วิทยาเขตมหาสารคาม ได้เชิญเคน ดาเหลา , บุญเพ็ง ไฝผิวชัย และฉวีวรรณ ดำเนิน ร่วมเดินทางไปทำการเผยแพร่ศิลปะวัฒนธรรมอีสานที่ประเทศญี่ปุ่น
ด้วยการพัฒนาตนเองขึ้นมาเรื่อยๆ จึงทำใหมีลักษณะการลำที่มีเอกลักษณ์เฉพาะตน ท่วงท่าลีลาการฟ้อน น้ำเสียงก้องกังวาล มีคารมคมคาย ทั้งลำทางสั้น ลำทางยาว ลำเต้ย และลำเบ็ดเตล็ดอื่นๆ มีปฏิภาณไหวพริบเป็นเลิศในเชิงกลอนลำสด ที่เรียกว่า แตกลำ การใช้สำนวนผญาแบบอีสาน สำนวนกลอนที่มีความเฉียบคมลึกถึงใจผู้ฟังแล้วยังประกอบไปด้วยสาระที่น่าสนใจอย่างยิ่ง จนเป็นหมอลำชั้นครูต้นแบบของการแต่งกลอนลำ และลำแม่บทที่เรียกว่า ลำแม่บท 32 ท่า ได้สมบูรณ์แบบที่สุด จึงทำให้เป็นที่รู้จักกันแพร่หลาย และมีผู้คนนิยมกันเป็นวงกว้างทั่วภาคอีสาน จนเป็นได้รับการยอมรับในวงการหมอลำทั้งในประเทศไทยและประเทศเพื่อนบ้าน ขนานนามว่า บรมครูหมอลำ
การเสียชีวิต

เคน ดาเหลา ได้ป่วยด้วยโรคมะเร็งตับระยะสุดท้ายมาร่วมเดือน โดยเข้ารับการรักษาที่โรงพยาบาลศรีนครินทร์ มหาวิทยาลัยขอนแก่น และได้เสียชีวิตเมื่อวันที่ 9 ตุลาคม พ.ศ. 2557 สิริรวมอายุ 84 ปี นับเป็นการสูญเสียปูชนียาจารย์แห่งวงการหมอลำของภาคอีสาน
และวันที่ 15 ตุลาคม พ.ศ. 2557 ได้จัดให้มีงานพระราชทานเพลิงศพ ณ เมรุวัดสว่างสุทธาราม บ้านหนองกุง ตำบลศิลา อำเภอเมืองขอนแก่น จังหวัดขอนแก่น